ભારતમાં લોનની વસૂલાત માટે IBC અત્યંત કાર્યક્ષમ અને અસરકારક યંત્રણા છે | Vyaapaar Samachar
ભારતમાં લોનની વસૂલાત માટે IBC અત્યંત કાર્યક્ષમ અને અસરકારક યંત્રણા છે
current-affairs | May 16, 2019, 3:20 PM
નવી દિલ્હીઃ ઇન્સોલ્વન્સી એન્ડ બેન્કરપ્સી કોડ 2016 ભારતમાં સૌથી ઝડપી ડેટ રિકવરી યંત્રણા તરીકે ઊભરી આવ્યુ છે. પરંતુ હજી પણ તેમા સુધારાની જરૂર છે. આઇબીસી દ્વારા માર્ચ 2019માં પૂરા થયેલા નાણાકીય વર્ષના અંતે 70,000 કરોડની રિકવરી થઈ હતી, જે 2017-18માં થયેલી 35,500 કરોડની રકમ કરતાં બમણી છે.
આઇબીસી હેઠળ કેસોનો ઉકેલ લાવવાની પ્રક્રિયા બીજી પ્રક્રિયાઓને પાછળ છોડી ગઈ છે. તેમા ડેટ રિકવરી ટ્રિબ્યુનલ, સિક્યોરિટાઇઝેશન એન્ડ રિકન્સ્ટ્રકશન ઓફ ફાઇનાન્સિયલ એસેટ્સ એન્ડ એન્ફોર્સમેન્ટ ઓફ સિક્યોરિટીઝ ઇન્ટરેસ્ટ એક્ટ અને લોક અદાલતનો સમાવેશ થાય છે.
આઇબીસીના લીધે ધિરાણના મોરચે શિસ્ત આવી છે અને લેણદારને હાથમાં એક શસ્ત્ર આવ્યું છે, એમ ક્રિસીલે જણાવ્યું હતું. આઇબહીસી હેટળ 2018-19માં 94 કેસોમાં રિકવરી રેટ 43 ટકા હતો, જે અગાઉની યંત્રણાઓમાં 26.5 ટકા હતો, તેમ રેટિંગ એજન્સીના પ્રેસિડેન્ટ ગુરપ્રીત ચટવાલે જણાવ્યું હતું. આમ 94 કેસોના લિક્વિડેશન વેલ્યુમાં પણ રિકવરી રેટ બમણો હતો, જે દર્શાવે છે કે આઇબીસી હેઠળ મહત્તમ મૂલ્ય મેળવી શકાય છે.
ભારતમાં નાણાકીય રીતે પડકારજનક સ્થિતિમાં મૂકાયેલી કંપનીઓ માટે આઇબીસી મહત્વનો સુધારો છે. તેની 180 દિવસની સમયમર્યાદા 270 સુધી લંબાઈ શકે છે અને આટલામાં રિઝોલ્યુશન પ્રક્રિયા પૂરી થાય છે. આના લીધે મિલકતો અને ધિરાણદારો પરનો બોજો પણ ઘટે છે.